Oeps! Spelfout op Australiese banknoot | Maroela Media
Foto van die spelfout (Foto op Instagram gedeel deur Triple M)
Die nuwe $50-noot het 'n foto van Edith Cowan, die eerste vrou wat in Australië se parlement gedien het. Dit het ook mikroteks van haar eerste toespraak aan die Wes-Australiese parlement, en dis waar die spelfout ingesluip het.
"It is a great responsibilty [sic] to be the only woman here, and I want to emphasise the necessity which exists for other women being here," lui die teks op die noot. Die spelfout "responsibilty" verskyn drie keer op die banknoot.
'n Luisteraar van die Australiese radiostasie Triple M het 'n foto van die spelfout aan die stasie gestuur. Triple M het dit daarna op sy Instagram-rekening gedeel. Andrew Crelin, 'n valutakenner en eienaar van Sterling Currency, het aan 6PR-radiostasie gesê daar is ongeveer 46 miljoen note met dié spelfout in sirkulasie.
Die Australiese reserwebank het gesê hy het teenvervalsingstegnologie in die banknoot verhoog en tekstuur bygevoeg om siggestremdes te help. 'n Woordvoerder van die reserwebank het gesê die instansie is bewus van die spelfout en sal dit regmaak voor die volgende lopie.
'n Nuwe $20-noot sal na verwagting in Oktober vanjaar vrygestel word.
Die $50-noot wat in Oktober 2018 bekendgestel is (Foto: RBA/Australië)
'Spoedvraat' van 'n ander soort op kamera vasgevang
Die note sal iewers in die toekoms skaars word en in waarde toeneem vir versamelaars sodra hulle uit sirkulasie is.
Wel, hulle het Cohen ook verkeerd gespel.
Ek bly in Australië en dink die nuwe note is pragtig. En net soos die ou note as jy hom perongeluk was in die wasmasjien kom hy net skoon uit en lyk presies soos voor die was.
Dit verbaas my nie. Die Aussies se spelling is soms maar beroerd. Die sosiale media het baie duidelik 'n invloed op kinders en jonger mense se grammatika en spelling.